CELEX: E2014C0021
Language: sk
Date: 2014-01-29 00:00:00
Title: Rozhodnutie Dozorného úradu EZVO č. 21/14/COL z  29. januára 2014 , ktorým sa deväťdesiaty tretíkrát menia procesnoprávne a hmotnoprávne pravidlá v oblasti štátnej pomoci

19.6.2014   
            
            
               SK
            
            
               Úradný vestník Európskej únie
            
            
               L 179/79
            
         ROZHODNUTIE DOZORNÉHO ÚRADU EZVO
   č. 21/14/COL
   z 29. januára 2014,
   ktorým sa deväťdesiaty tretíkrát menia procesnoprávne a hmotnoprávne pravidlá v oblasti štátnej pomoci
   DOZORNÝ ÚRAD EZVO,
   SO ZRETEĽOM na Dohodu o Európskom hospodárskom priestore (1), a najmä na jej články 61 až 63 a protokol 26,
   SO ZRETEĽOM na Dohodu medzi členskými štátmi EZVO o zriadení dozorného úradu a súdu (2), a najmä na jej článok 5 ods. 2 písm. b) a článok 24,
   Keďže:
   Platnosť kapitoly usmernení Dozorného úradu EZVO pre štátnu pomoc na výskum, vývoj a inovácie (3) (ďalej len „usmernenia o VaVaI“) uplynula 31. decembra 2013 (4).
   Uvedená kapitola zodpovedá rámcu Spoločenstva pre štátnu pomoc na výskum, vývoj a inovácie (5), ktorého platnosť takisto uplynula 31. decembra 2013 (6).
   Európska komisia (ďalej len „Komisia“) uverejnila 10. decembra 2013 oznámenie o predĺžení uplatňovania rámca pre štátnu pomoc na výskum, vývoj a inovácie do 30. júna 2014 (7).
   Predĺženie bolo prijaté Komisiou so zreteľom na jej súčasnú navrhovanú revíziu usmernení o VaVaI (8) a v kontexte celkového procesu modernizácie pravidiel štátnej pomoci (9) a je úzko prepojené najmä s paralelne navrhovanou revíziou všeobecného nariadenia EÚ o skupinových výnimkách (10).
   S cieľom zabezpečiť jednotný prístup vo všetkých nástrojoch štátnej pomoci, so zreteľom na potrebu kontinuity a právnej istoty pri spracúvaní prípadov štátnej pomoci na výskum, vývoj a inovácie a s cieľom zabezpečiť jednotné uplatňovanie pravidiel štátnej pomoci v rámci celého Európskeho hospodárskeho priestoru by sa platnosť súčasnej kapitoly usmernení dozorného úradu pre štátnu pomoc na výskum, vývoj a inovácie (VaVaI) mala predĺžiť.
   Uskutočnili sa konzultácie s Európskou komisiou a členskými štátmi EZVO,
   PRIJAL TOTO ROZHODNUTIE:
   Článok 1
   Prvá veta v bode 178 kapitoly usmernení Dozorného úradu EZVO pre štátnu pomoc na výskum, vývoj a inovácie (VaVaI) znie takto:
   
      
                  „178.
               
               
                  Táto kapitola sa bude uplatňovať do 30. júna 2014.“
               
            
   Článok 2
   Iba anglické znenie je autentické.
   
      V Bruseli 29. januára 2014
      
         
            Za Dozorný úrad EZVO
         
         Oda Helen SLETNES
         
            predsedníčka
         
         Frank BÜCHEL
         
            člen kolégia
         
      
   
   
      (1)  Ďalej len „Dohoda o EHP“.
   
      (2)  Ďalej len „Dohoda o dozore a súde“.
   
      (3)  Ú. v. EÚ L 305, 19.11.2009, s. 1, dodatok EHP č. 60, 19.11.2009, s. 1.
   
      (4)  Pozri bod 178 usmernení Dozorného úradu EZVO pre štátnu pomoc na výskum, vývoj a inovácie.
   
      (5)  Ú. v. EÚ C 323, 30.12.2006, s. 1.
   
      (6)  Pozri bod 10.3 druhý odsek rámca Spoločenstva pre štátnu pomoc na výskum, vývoj a inovácie.
   
      (7)  Ú. v. EÚ C 360, 10.12.2013, s. 1.
   
      (8)  Konzultácie o návrhu rámca EÚ pre štátnu pomoc na výskum, vývoj a inovácie sa začali 20. decembra 2013. Návrh je dostupný na adrese: http://ec.europa.eu/competition/consultations/2013_state_aid_rdi/index_en.html.
   
      (9)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o modernizácii štátnej pomoci EÚ (MŠP) [COM(2012) 209 final].
   
      (10)  Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Ú. v. EÚ L 214, 9.8.2008, s. 3). Konzultácie o návrhu všeobecného nariadenia EÚ o skupinových výnimkách sa začali 18. decembra 2013. Návrh je dostupný na adrese: http://ec.europa.eu/competition/consultations/2013_consolidated_gber/index_en.html.